**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

Класирането на участниците се извършва в низходящ ред.

Участникът получил най-голям брой точки по крайната комплексна оценка се класира на първо място. При получено равенство се подреждат и класират съгласно разпоредбите на чл. 58, ал. 2 от ППЗОП. Съгласно чл. 58, ал. 3 от ППЗОП, комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с чл. 58, ал. 2 от ППЗОП.

За изпълнител на обществената поръчка се определя участникът, класирал се на първо място.

Комплексната оценка се определя въз основа на оценка на показател, отразяващ качеството на направеното техническо предложение (Техническа оценка) с относителна тежест 65 % и показател (Финансова оценка), отразяващ предложените цени за изпълнение на поръчката с относителна тежест 35 %.

Комплексната оценка (КО) се определя по следната формула:

КО = 65 % х ТО + 35 % х ФО, където:

КО е Комплексна оценка;

ТО е Техническа оценка;

ФО е Финансова оценка.

Всички стойности се закръгляват до втория знак след десетичната запетая.

**Показател ТО** -*Максималният брой точки 100*.

Комисията оценява предложението на участника по всяка от посочените по-долу функционалности и присъжда съответния брой точки, съобразно определената таблица, в зависимост от качествените характеристики на оценяваното предложение за изпълнение. За всяка една оферирана функционалност участникът получава по 10 точки.

|  |  |  |
| --- | --- | --- |
| **№** | Реализирана функционалност в прототипа (по 10 точки за всяка) | Точки |
|  | АИСЕД да може да поддържа в една база данни документите на множество отделни и независими регистратури (деловодства). Да осигурява възможност за отделно дефиниране в общата база на различни регистратури и да осигурява средства за автономното им функциониране. АИСЕД да позволява автоматизирано регистриране на документите, изпратени от други регистратури. |  |
|  | АИСЕД да може автоматично да създава, поддържа и приключва преписки с документи, както и да създава, поддържа и приключва дела с документи.  |  |
|  | АИСЕД да предоставя функционалности за управление движението на документи, дела/преписки и да поддържа история за движението и местоположението им. |  |
|  | АИСЕД да предоставя възможности за използване на тематичен класификатор за индексиране на документите. |  |
|  | АИСЕД да дава възможност за електронно подписване на документи в нейната среда. |  |
|  | АИСЕД да осигури електронно подписване на възлагането на задача от възложителя и на изпълнението на задача от изпълнителя. |  |
|  | АИСЕД да осигурява автоматично отпечатване на пощенски пликове с данни за кореспонденти на документи, във формат, ползван от структурите, в които АИСЕД ще бъде внедрена. |  |
|  | АИСЕД да притежава възможност за обмен на съобщения и документи през вътрешносистемната поща и за сигнална дейност за настъпило събитие – насочване на документ, поставяне на задача, изпълнение на задачи и др. |  |
|  | АИСЕД да осигурява създаване на работни (проекти на документи) и официални документи по предварително определени потребителски образци (шаблони/темплейти). |  |
|  | АИСЕД да осигурява възможност всеки потребител да получава, да обработва и да препраща документи с чувствителни данни и едновременно да възлага задачи по тези документи според правата му за достъп и при входирането на тези данни в системата да са с необходимите ограничения. |  |
| Общ брой точки |  |

**Показател ФО** - *Максималният брой точки 100*.

Оценка на показателя „Финансова оценка“ ще се извърши въз основа на предложената цена за изпълнение на услугата по следната формула:

**ФО = (Цmin / Цк) х 100   (брой точки)**

**Цmin –** представлява предложената най-ниска цена за изпълнение на поръчката;

**Цк –** представлява цената, предложена от конкретния оценяван участник.

Оценките, дробни числа, които ще се получат при прилагане на съответните формули, се закръгляват до втория знак след десетичната запетая.

Несъответствия:

 При констатиране на аритметични грешки се спазват следните правила:

1. при различия между сумите, изразени с цифри и думи, за вярно се приема словесното изражение на сумата;
2. при несъответствие между сумите без и с начислен данък добавена стойност, за вярна ще се приема сумата без начислен ДДС;
3. при посочена само една сума без конкретизиране дали е с или без начислен ДДС, ще се счита, че сумата е без начислен ДДС;
4. когато общата стойност за изпълнение на поръчката не съответства на сумата от стойностите за отделните позиции, общата стойност се изчислява като сума от посочените стойности за отделните позиции.

!!! Предложените в офертата цени следва да са в български лева, закръглени до втория знак след десетичната запетая. Не се допускат предложения с нулеви стойности или в отрицателни числа. Участник, предложил като стойност 0 или отрицателно число по този показател за оценка, се отстранява от участие в процедурата. Предложените цени трябва да са крайни с включени всички разходи по изпълнение на поръчката.